Heiki Kranich

Heiki Kranich (9. oktoober 1961 Haapsalu – 13. jaanuar 2026) oli Eesti poliitik. Ta on olnud rahandusminister ja keskkonnaminister ning kuulunud VII, VIII ja XIV Riigikogu koosseisu.

 Elulugu 
Heiki Kranich on lõpetanud 1980. aastal Haapsalu 1. Keskkooli ja 1991. aastal Leningradi Elektrotehnilise Sideinstituudi.

Aastatel 1980–1992 töötas ta muu hulgas telefonivõrguettevõttes ja juhtis Lääne-Eesti Panga Haapsalu filiaali.

Heiki Kranich kuulus 1990. aastal Eesti Liberaaldemokraatliku Partei asutajate hulka ning valiti 1992. aastal Isamaa nimekirjas Riigikokku. 1995. aastal valiti ta Riigikokku juba Reformierakonna liikmena. Aastatel 1995–1999 oli ta ka Reformierakonna peasekretär.

Aastatel 1993–1998 oli Kranich Eesti Panga Nõukogu liige.

1994. aastal oli Heiki Kranich Mart Laari esimese valitsuse rahandusminister ja aastatel 1999–2002 Mart Laari teise valitsuse keskkonnaminister. Ta jätkas keskkonnaministri tööd ka Siim Kallase valitsuses.

1996. aastal esitati Heiki Kranichile süüdistus ametiseisundi kuritarvitamises ja riisumises Lääne-Eesti Panga Haapsalu filiaali direktorina 1992. aastal. Kohus mõistis ta õigeks.

Aastatel 2009–2018 oli ta Eesti Loto juhatuse esimees. Pärast seda töötas ta eraettevõtluses.Lemmi Kann. Heiki Kranich: Eesti vajab täiesti uut maksusüsteemi Lääne Elu, 24.02.2019.

 Kriitika 
 2002 – Pressivaenlane 
 2002 – Keskkonnakirves – suutmatuse eest tagada Eestis metsade ja looduskaitsealade kaitset.
 2021 – Keskkonnakirves – algatatud looduskaitseseaduse muutmise seaduse eelnõu eest. Eelnõus tehakse ettepanek sisuliselt kaotada praegu kehtiv ehituskeeluvöönd – selle ulatust vähendataks praeguselt kuni 200 meetrilt vaid 20 meetrini. Selline muudatus mõjutaks oluliselt nii randade ja kallaste hapraid ökosüsteeme, veekogude veekvaliteeti kui ka avalikkuse ligipääsu veekogude äärde.

Viited

Välislingid

 Heiki Kranich väljus ringkonnakohtust õige mehena Õhtuleht, 21. jaanuar 1998
 Maarius Suviste. "Heiki Kranich kaitseb Aafrikas linde" Õhtuleht, 10. november 1999
 Rainer Kerge. "Keskkonnaminister Heiki Kranich: Loodust kiputakse meil paraku pidama inimtegevust segavaks faktoriks" Eesti Loodus
 Peep Lillemägi. "Heiki Kranich: Mets on midagi enamat kui kasvav raha" Paremad Uudised, oktoober 2002
 "Kranich rikkus alluvaile kortereid müües seadust" Postimees, 24. september 2003
 Hans Korge. "Looduskaitse – klorokommunistide tulus äri" Kultuur ja Elu, 2003
 Gea Velthut-Sokka. "Vilsandi looduskaitsjate küüsis" Äripäev, 17. oktoober 2003
 Toivo Tänavsuu. "Eksminister Heiki Kranich noolib maatükki Nõmmel" Ärileht, 19. jaanuar 2007
 Tarmo Vahter. "Heiki Kranich üürib maadevahetajatelt luksuskorterit" Eesti Ekspress, 8. veebruar 2008
 Koit Brinkmann. Heiki Kranichi magus maandumine kinnisvaraärisse, Delfi, 7. märts 2008
 "Heiki Kranich valiti Eesti Loto juhiks" Postimees, 25. juuni 2009
 "Heiki Kranich seisab hapuks läinud käenduse tõttu silmitsi suure nõudega" ERR Uudised, 14. november 2019
 Anvar Samost. Heiki Kranich: Eesti riik on regulatsioonidega viinud end stagnatsiooni ERR Uudised, 13. juuli 2024

Kategooria:Eesti rahandusministrid
Kategooria:Eesti Reformierakonna poliitikud
Kategooria:Eesti pankurid
Kategooria:Eesti keskkonnaministrid
Kategooria:VII Riigikogu liikmed
Kategooria:VIII Riigikogu liikmed
Kategooria:XIV Riigikogu liikmed
Kategooria:Keskkonnakirves
Kategooria:Sündinud 1961
Kategooria:Surnud 2026